Diari Oficial de la Generalitat Valenciana


Sumari del DOGV 7616, del 16-09-2015 (2015/7573)

DECRET 142/2015, d'11 de setembre, del Consell, pel qual es designen vocals del Consell d'Administració de l'Autoritat Portuària de València.
---------------------------------------------------------------------------------------------------------------------------------------------

### Dades del document

Número de DOGV
:   7616

Data del DOGV
:   16-09-2015

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2015/7573


Data del document
:   11-09-2015

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Decret

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * València
    * instal·lació portuària

DECRET 142/2015, d'11 de setembre, del Consell, pel qual es designen vocals del Consell d'Administració de l'Autoritat Portuària de València. [2015/7573]  
L'article 30.1.c del Text Refós de la Llei de Ports de l'Estat i de la Marina Mercant, aprovat pel Reial Decret Legislatiu 2/2011, de 5 de setembre, i els articles 1, 2 i 3 del Decret 167/2010, de 15 d'octubre, del Consell, pel qual es determina la composició dels consells d'administració de les autoritats portuàries d'Alacant, Castelló i València, estableixen que aquests consells estaran formats, respectivament, pel president de l'entitat, el capità marítim i tretze vocals.  
  
L'apartat 2 de l'article 30 de l'esmentat Text Refós de la Llei de Ports de l'Estat i de la Marina Mercant estableix que la separació i nomenament dels vocals dels consells d'administració de les autoritats portuàries l'acordarà l'òrgan competent de la comunitat autònoma, a proposta de les organitzacions, organismes i entitats a què aquells representen.  
El president de l'organisme públic Ports de l'Estat ha formulat una proposta de designació de Juan Carlos Moragues Ferrer com a representant de l'Administració General de l'Estat en el Consell d'Administració de l'Autoritat Portuària de València.  
D'altra banda, el Decret del Consell 101/2012, de 22 de juny, del Consell, pel qual es va nomenar vocal del Consell d'Administració de l'Autoritat Portuària de València en representació de les organitzacions sindicals, ha sigut anul·lat i deixat sense efecte per Sentència de 10 de juny de 2015, del Tribunal Superior de Justícia de la Comunitat Valenciana, Sala Contenciosa Administrativa, Secció 5a, i es troba vacant, en conseqüència, la designació de vocal d'aquesta representació.  
D'acord amb l'esmentada sentència, el mandat dels vocals de l'autoritat portuària té una duració de quatre anys i resulta irrellevant qualsevol modificació dels resultats electorals durant el període esmentat. En conseqüència, atés que havia sigut nomenat un altre vocal com a representant de les organitzacions sindicals pel Decret 172/2010, de 22 d'octubre, del Consell, el seu mandat havia d'haver tingut una duració de quatre anys, és a dir, fins al 25 d'octubre de 2014.  
En data 26 d'octubre de 2014 la representació sindical més rellevant en el sector corresponia al sindicat Comissions Obreres, que ha revalidat aquesta posició en les eleccions a representants dels treballadors en l'Autoritat Portuària de València per al període 2015-2019. I aquest sindicat ha formulat una proposta de designació de vocal del Consell d'Administració de l'Autoritat Portuària de València a favor de Pedro Suárez Benavente, el nomenament del qual és procedent que tinga efectes retroactius d'acord amb el que preveu l'article 57.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Correspon al Consell aquesta competència en virtut de l'article 17.b de la Llei 5/1983, de 30 de desembre, del Consell.  
  
En virtut d'això, de conformitat amb les propostes degudament formulades per les respectives entitats, organismes i administracions integrants del Consell d'Administració de l'Autoritat Portuària de València, i a proposta de la consellera d'Habitatge, Obres Públiques i Vertebració del Territori, amb la deliberació prèvia del Consell, en la reunió del dia 11 de setembre de 2015,  
  
  
DECRETE  
  
Article 1  
Designar Juan Carlos Moragues Ferrer vocal del Consell d'Administració de l'Autoritat Portuària de València, en representació de l'Administració General de l'Estat.  
  
Article 2  
Designar Pedro Suárez Benavente vocal del Consell d'Administració de l'Autoritat Portuària de València, en representació de les organitzacions sindicals rellevants en l'àmbit portuari, amb efectes des del dia 26 d'octubre de 2014.  
  
  
DISPOSICIÓ FINAL  
  
Única. Efectes  
Aquest decret tindrà efectes des del dia que es publique en el Diari Oficial de la Comunitat Valenciana.  
  
València, 11 de setembre de 2015  
  
El president de la Generalitat,  
XIMO PUIG I FERRER  
  
La consellera d'Habitatge, Obres Públiques   
i Vertebració del Territori,  
MARÍA JOSÉ SALVADOR RUBERT